Berggrunnen består av ekeritt, en type granitt som gir et basefattig jordsmonn. Vegetasjonen utgjøres da også for en stor del av triviell blåbærgranskog, men skogen er gammel og inneholder flere sårbare og truete arter knyttet til gammel granskog. Området ligger nær Skotjernfjellet og Snellingsrøysene naturreservat, og inngår som en viktig del av et nettverk av vernet gammelskog på Romeriksåsene.